**Nepieciešamie dokumenti atgriežoties no prakses:**

1. ***Praktikanta raksturojums*** (aizpilda uzņēmuma prakses vadītājs platformā [www.edy365.com](http://www.edy365.com) )

2. ***Prakses e-dienasgrāmata*** (izglītojamais veic ierakstu platformā www.edy365.com katru dienu līdz plkst.18.00.)

3. ***Līgums*** *vai* ***e-līgums***(ja nav nodots 3 eksemplārs mācību iestādei)

4.***Prakses prezentācija*** (pārskats par prakses vietu uzņēmumā)

1. **Prakses aizstāvēšana**
2. **Prakses prezentācijas saturs**

Lai attīstītu un pilnveidotu izglītojamā prasmes sniegt, paust sabiedrībā savu viedokli, prakses darba aizstāvēšanai un prezentēt sevi, jāsagatavo prakses prezentācija.

Prezentāciju izstrādā, izmantojot datorprogrammu (PowerPoint). Lai prezentācija sniegtu pilnu pārskatu par prakses gaitu, ieteicamais slaidu skaits ir 10 - 15 slaidi.

***Prezentācijas saturā iekļaujamo sadaļu saturs.***

|  |
| --- |
| **Pirmā sadaļa. Titullapa.**  |
|  Izglītības iestāde Darba nosaukums Praktikants: vārds, uzvārds, grupas Nr. Prakses vadītājs no izglītības iestādes un /vai prakses vietas: vārds uzvārds Kvalifikācijas vai mācību prakses laiks  | **( Piemērs )** Jelgavas tehnikums Prakses atskaite par darbu SIA „DATACOM” Jānis Ozoliņš, 310. grupa  Galvenais inženieris Pēteris Liepiņš no 05.09.2023. līdz 23.09.2023.  |
| **Otrā sadaļa.** **Prakses programma – 1 slaids**  |
| Galveno uzdevumu apraksts (no mācību programmas)  |
| **Trešā sadaļa.** **Uzņēmuma raksturojums. Tās informatīvā daļa – no 1 līdz 2 slaidi.**  |
| Īss prakses uzņēmuma apraksts – atrašanās vieta, darbības joma, dibināšanas gads, darbinieku skaits un kvalifikācija, darbības jomas, specializācija, iekārtas, darba kultūra uzņēmumā, darba aizsardzības noteikumi, materiālu sagāde un darbu organizēšana, uzņēmuma attīstības perspektīvas. Pievienot ne mazāk kā 5 fotoattēlus ar komentāriem  |
| **Ceturtā sadaļa.** **Prakses darba apraksts – 90% no prezentācijas satura jābūt par padarītajiem darbiem uzņēmumā, ko darīja + attēli no prakses vietas.**  |
| Apraksta paredzēto tēmu, tās novitāti un nepieciešamību uzņēmumā. Pievieno attēlus, tabulas, shēmas un diagrammas ar komentāriem.  |
| **Piektā sadaļa. Secinājumi.**  |
| Izdara 3-5 secinājumus par prakses gaitu uzņēmumā.  |

**Praktikantam prezentācijai tiek dots laiks līdz 10 minūtēm.**

Pēc prezentācijas praktikants atbild uz Prakses aizstāvēšanas komisijas uzdotajiem jautājumiem. Prakse tiek novērtēta, pamatojoties uz:

* + vērtējumiem prakses e-dienasgrāmatā;
	+ prakses aizstāvēšanu (programmas produkta demonstrējums);
	+ praktikanta e-raksturojumu no uzņēmuma;
	+ paskaidrojošā raksta izstrādi;
	+ prakses dokumentācijas un prezentācijas demonstrēšanu atbilstoši pielikumam Nr.6 un vērtēšanas lapai.